གཉིས་ནི་ལམ་ལུགས་ཅན་དང་།ཚད་ལྡན་ཅན།གོ་རིམ་ཅན་བཅས་སུ་འཛུགས་སྐྱོང་བྱེད་རྒྱུར་ཤུགས་སྣོན་བརྒྱབ་སྟེ་གྲོས་མོལ་དམངས་གཙོའི་སྒྲིག་སྲོལ་དང་ལམ་སྲོལ་ཟམ་མི་ཆད་པར་འཐུས་སྒོ་ཚང་དུ་བཏང་བ།རྒྱུན་ལས་ཨུ་ལྷན་གྱིས་ཆབ་སྲིད་གྲོས་མོལ་དང་།དམངས་གཙོའི་ལྟ་སྐུལ།སྲིད་ཞུགས་སྲིད་གླེང་བཅས་ཀྱི་འགན་ནུས་བསྒྲུབ་རྒྱུར་དམིགས་ཏེ་ལམ་ལུགས་ཅན་དང་།ཚད་ལྡན་ཅན།གོ་རིམ་ཅན་བཅས་སུ་འཛུགས་སྐྱོང་བྱེད་ཤུགས་ཆེ་རུ་བཏང་བས་བང་རིམ་ཁ་གསལ་དང་།ཚན་རིག་དང་མཐུན་ཞིང་ཚད་དང་ལྡན་པ།དོན་གཉེར་གོ་ཆོད་བཅས་ཀྱི་སྲིད་གྲོས་ཀྱི་ལམ་ལུགས་མ་ལག་ཅིག་བཏོད་ཡོད།རྩ་ཁྲིམས་དང་།བཅའ་ཁྲིམས།སྲིད་གྲོས་ཀྱི་སྒྲིག་ཡིག་བཅས་ཀྱི་ངེས་གནས་ལ་གཞིགས་ཏེ་དུས་རབས་གསར་པའི་མི་དམངས་སྲིད་གྲོས་ཀྱི་ངོ་བོའི་ངེས་གནས་གཏིང་ཟབ་དང་རྒྱ་སྐྱེད་གཏོང་རྒྱུའི་གོ་དོན་ཟབ་མོ་འཕྱུགས་པ་མེད་པར་ཁོང་དུ་ཆུད་པ་དང་།རང་རྒྱལ་སྤྱི་ཚོགས་རིང་ལུགས་ཀྱི་དམངས་གཙོ་ཆབ་སྲིད་ལམ་ལུགས་ཀྱི་མངོན་ཆེའི་ཁྱད་ཆོས་འཕྱུགས་པ་མེད་པར་ཁོང་དུ་ཆུད་པ།སྲིད་གྲོས་ནི་གྲོས་མོལ་དམངས་གཙོའི་གལ་ཆེའི་ཐབས་ལམ་དང་ཆེད་དོན་གྲོས་མོལ་ཚན་པ་ཡིན་པ་ལས་དབང་ཆའི་ལས་ཁུངས་སམ་ཡང་ན་ཇུས་ཐག་གཅོད་མཁན་གྱི་ཚན་པ་མིན་པ་དང་།གྲོས་མོལ་གྱི་གཞི་རྟེན་ཡིན་པ་ལས་གྲོས་མོལ་གྱི་གཙོ་རྐང་མིན་པ།སྲིད་གྲོས་ལས་དོན་ནི་ཆབ་སྲིད་ཀྱི་བག་ཆགས་འཇོག་ཤུགས་ལ་བརྟེན་དགོས་པ་ལས་བཙན་ཐབས་ཀྱི་གཅུན་སྡོམ་བྱེད་ཤུགས་ལ་བརྟེན་གྱི་མེད་པ་བཅས་འཕྱུགས་པ་མེད་པར་ཁོང་དུ་ཆུད་པ་བྱས་ནས་བློ་བརྟན་འགྱུར་མེད་དང་རང་རྟོགས་ངང་གྲོས་མོལ་དམངས་གཙོ་དར་སྤེལ་གཏོང་རྒྱུ་དེ་འགན་འཁྲི་གཙང་སྒྲུབ་ཀྱི་ལས་རིམ་ཧྲིལ་པོའི་ནང་ཁྱབ་པ་བྱས་ཡོད།ཏང་གི་ཚོགས་ཆེན་བཅོ་བརྒྱད་པ་འཚོགས་ཚུན་བཏོན་པའིསྤྱི་ཚོགས་རིང་ལུགས་ཀྱི་གྲོས་མོལ་དམངས་གཙོ་དར་སྤེལ་གཏོང་རྒྱུར་ཤུགས་སྣོན་རྒྱག་རྒྱུའི་སྐོར་གྱི་བསམ་འཆརདང་།མི་དམངས་སྲིད་གྲོས་ཀྱི་གྲོས་མོལ་དམངས་གཙོ་དར་སྤེལ་གཏོང་རྒྱུར་ཤུགས་སྣོན་རྒྱག་རྒྱུའི་སྐོར་གྱི་ལག་བསྟར་བསམ་འཆརམི་དམངས་སྲིད་གྲོས་ཀྱི་དམངས་གཙོའི་ལྟ་སྐུལ་ལས་དོན་ལ་ཤུགས་སྣོན་དང་ལེགས་བཅོས་བྱེད་རྒྱུའི་སྐོར་གྱི་བསམ་འཆརསོགས་གལ་ཆེའི་ཡིག་ཆ་དང་།དེ་བཞིན་ལྗོངས་ཏང་ཨུད་ཀྱི་ལག་བསྟར་བསམ་འཆར་སོགས་ཚང་སྒྲིག་ཡིག་ཆ་སློབ་སྦྱོང་ལག་བསྟར་གཏིང་ཟབ་བྱས་ཏེ་བསྒྱུར་བཅོས་ཀྱི་བསམ་གཞི་དང་།སྲིད་ཇུས་བྱེད་ཐབས།གལ་ཆེའི་ལམ་ལུགས་བཅས་སློབ་སྦྱོང་དང་སྒྲོག་འགྲེལ་བྱེད་པའི་བྱེད་སྒོ་ཏན་ཏིག་སྤེལ་བས་ཀྲུང་དབྱང་གི་ཐབས་ཇུས་བཀོད་སྒྲིག་དང་ལྗོངས་ཏང་ཨུད་ཀྱི་ཞིབ་ཕྲའི་བླང་བྱ་དེ་སྲིད་གྲོས་ཁོངས་གཏོགས་སུ་དོན་འཁྱོལ་ཐུབ་ཡོད།ཕུགས་ཕན་དང་དངོས་ཕན་གོ་ཆོད་ཀྱི་རྩ་དོན་མངོན་ཆེར་བཟུང་སྟེ།སྲིད་གྲོས་བོད་རང་སྐྱོང་ལྗོངས་ཨུ་ཡོན་ལྷན་ཁང་གི་བརྟག་དཔྱད་ཞིབ་འཇུག་གི་ལས་ཀའི་བྱ་ཐབསདང་སྲིད་གྲོས་བོད་རང་སྐྱོང་ལྗོངས་ཨུ་ཡོན་ལྷན་ཁང་གི་ཨུ་ཡོན་གྱི་འགན་སྒྲུབ་ལས་ཀའི་སྒྲིག་སྲོལཚོད་ལྟར་སྤྱོད་རྒྱུསོགས་སྒྲིག་སྲོལ་ལམ་ལུགས་ཁག་ལྷག་ཙམ་ཞིབ་འཇུག་བཟོ་འབེབས་དང་དག་བཅོས་ནན་ཏན་བྱས་ཤིང་།ཚོགས་འདུའི་ལམ་ལུགས་དང་།འགན་སྒྲུབ་ལམ་ལུགས།ལས་ཀའི་དོ་དམ་ལམ་ལུགས་བཅས་ལག་བསྟར་ནན་ཏན་བྱས་ཏེ་ཕྱོགས་མཐའ་ཀུན་དང་།བང་རིམ་མང་བ།མ་ལག་ཅན་བཅས་ཀྱི་ཐོག་ནས་སྲིད་གྲོས་ཀྱི་ལམ་ལུགས་འཛུགས་རྒྱུར་སྐུལ་སྤེལ་བཏང་ཡོད།